C 135/8
HU
Az Európai Unió Hivatalos Lapja
2023.4.18.
MELLÉKLET
Az engedélyezett állattani intézmények, szaporítási és megőrzési programok által követett, a fajok megőrzését nem veszélyeztető célok jogszerűségét alátámasztó bizonyítékok Ezen iránymutatás 3.
szakaszának a) és b) pontja felvázolja azokat az eseteket, amikor a tagállam CITES-igazgatási hatósága kiadhat kiviteli és újrakiviteli engedélyt vagy EU-n belüli bizonyítványt, feltéve, hogy meggyőződött arról, hogy az engedélyt vagy bizonyítványt olyan jogszerű célokra használják fel, amelyek nem veszélyeztetik a faj megőrzését.
Annak érdekében, hogy Unió-szerte harmonizált megközelítést alkalmazzanak az engedélyezett állatkertek (1), valamint a szaporítási és fajmegőrzési programok által követett, a fajmegőrzést nem veszélyeztető célok jogszerűségének megállapításakor, további részletek is közlésre kerülnek.
Mivel a kiviteli engedélyek, az újrakiviteli engedélyek vagy az EU-n belüli bizonyítványok iránti kérelmek eltérőek lehetnek, a tagállamoknak általában eseti alapon kell értékelniük a kérelmező által benyújtott bizonyítékokat.
Minimumkövetelményként minden kérelmezőnek bizonyítékot kell szolgáltatnia a következők alátámasztására: –
Az Unióban az állattani intézményeket az 1999/22/EK tanácsi irányelvvel (2) („állatkertekről szóló uniós irányelv”) összhangban kell nyilvántartásba venni.
–
Harmadik országok esetében az engedéllyel rendelkező állattani intézménynek részt kell vennie egy elismert szaporítási programban.
Az állattani intézmények elismert szaporítási és megőrzési programjai közé tartoznak például a következők: az Európai Veszélyeztetett Fajok Program (EEP), az Amerikai Fajmegőrzési Terv (SSP), az Ausztrálázsiai Fajgazdálkodási Program (ASMP) és a Globális Fajgazdálkodási Tervek (GSMP).
–
A menhelynek/mentőközpontnak szerepelnie kell a célország illetékes hatóságainak nyilvántartásában, és az intézményt a célországnak ellenőriznie kell.
Amennyiben a kérelemben megadott információk nem egyértelműek, vagy kétségek/bizonytalanságok merülnek fel az intézmény vagy a szaporítási és megőrzési program által kitűzött cél jogszerűségét illetően, az igazgatási hatóságnak részletesebb információkat kell bekérnie.
(1) Lásd a 25.
lábjegyzetet.
(2) https://eur-lex.europa.eu/legal-content/HU/TXT/?uri=celex:31999L0022